Andres Simonsson

Andres Simonsson (død 1218) var en baglerhøvding i borgerkrigstiden i Norge. Andres var sønn av Simon Kåresson, leder for vårbelgene, og bror av Filippus Simonsson, baglerkonge 1207-1217.

Simonsson omtales først i Baglersagaene. Her fortelles det om at Andres kom til broren Filippus i Tønsberg, og krevde hevn i form av bøter fra mennene som drepte faren Simon i 1190. Filippus klarte imidlertid å snakke broen fra det, og ble dermed svært populær.Håkons, Guttorms og Inges saga, kap. 46 Andres dukker siden opp i Håkon Håkonssons saga i 1218, som en av baglernes høvdinger etter Filippus' død året før.Håkon Håkonssons saga, kap. 28 Våren 1218 kom opprørsgruppen slittungene til Tønsberg, og det ble et slag mellom dem og baglerne. Både Andres og Arnbjørn Jonsson, en av de andre baglerhøvdingene, ble skadet.Håkon Håkonssons saga, kap. 33-34 Kort tid etter døde Andres av sårene han fikk i slaget. Han ble gravlagt ved Hallvardskirken i Oslo.Håkon Håkonssons saga, kap. 37

Andres hadde sønnen Gregorius Andresson. Gregorius ble senere gift med Cecilia Håkonsdatter, datter av kong Håkon Håkonsson (norsk konge 1217-1263).https://nbl.snl.no/Filippus_Simonsson

 Referanser 

 Litteratur 
Håkon Håkonssons saga, oversatt av Gustav Storm. Kristiania 1914
Håkons, Guttorms og Inges saga (Baglersagaene), oversatt av Gustav Storm. Kristiania 1914

Kategori:Baglere
Kategori:Nordmenn fra norrøn tid
Kategori:Dødsfall i 1218
Kategori:Nordmenn på 1200-tallet
Kategori:Nordmenn fra middelalderen
Kategori:Fødselsår ukjent